बनेठी के नांगला मोहल्ले में लाइन डालने का काम शुरू
पिछलेदो साल से पेयजल से जूझ रहे बनेठी के नांगला मोहल्ले के वासिंदो को अब पेयजल की समस्या से निजात मिलेगी। शुक्रवार को इस मोहल्ले में पेयजल लाइन डालने का कार्य शुरू करवा दिया गया। सरपंच सुरेश सिंह तंवर ने बताया कि मोहल्ले में करीब साढ़े 4 सौ मीटर लंबी पेयजल लाइन डाली जाएगी। दूसरी और जलदाय विभाग के एईएन दिनेश चंद गर्ग भी गांव में पहुंचकर पेयजल लाईन डालने के कार्य को देखा तथा ठेकेदार को आवश्यक दिशा निर्देश दिए। इस मौके पर सुमेर सिंह, कर्मचारी श्रीराम, सुरेश, अनिल, रवि, पूरणमल शर्मा सहित अनेक ग्रामीण उपस्थित थे। उल्लेखनीय है कि पिछले दिनों बनेटी में संचालित जलदाय विभाग की बोरिंगों का जलस्तर नीचा चला जाने से पेयजल किल्लत की समस्या बन गई थी। इस पर ग्राम पंचायत प्रशासन ने पेयजल बोरिंग बनवाकर जलदाय विभाग को हाल ही सुपुर्द कर दी थी। जलदाय विभाग ने इस बोरिंग को अपने अधीन लेते हुए पेयजल लाइन डालने का कार्य शुरू कर दिया गया।
सड़कपर झाडि़यों से राहगीर परेशान
पावटा| पांछूडाला-टोरडाब्राह्मण सड़क पर कांटेदार झाडियां खड़ी रहने से आएदिन दुपहिया वाहन चालकों राहगीरों को परेशानियों का सामना करना पड़ता है। श्रीराम गो सेवा समिति के अध्यक्ष लालचंद मीणा ने बताया कि पांछूडाला-टोरडा ब्राह्मण सड़क के दोनों तरफ भारी मात्रा में लम्बी दूरी तक झाडियां खड़ी रहने घुमाव होने से सामने से आने वाले वाहन बिल्कुल भी दिखाई नहीं देता। आएदिन दुपहिया वाहन चालक गिरते रहते है।
awa_Deva hin_Deva hin_Deva hin_Deva